
ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД -  кмет на Община Крумовград

ОТНОСНО: Кандидатстване на Община Крумовград по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Министерство на труда и социалната политика изпрати до общините - конкретни бенефициенти, указания за кандидатстване по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. 
Целта на процедурата е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и самотноживеещи възрастни хора в невъзможност за самообслужване. Чрез нея ще се изгради и приложи иновативен модел за дистанционен мониторинг на здравословния и психологичен статус на хора с хронични заболявания и трайни увреждания, както и самотноживеещи възрастни в невъзможност за самообслужване на базата на съвременни информационни и комуникационни технологии – телекеър.

По настоящата процедура чрез директно предоставяне на безвъзмездна финансова помощ, допустими за финансиране са следните дейности:

1. Предоставяне на почасови мобилни интегрирани здравно-социални услуги за нуждаещи се лица с увреждания и възрастни хора в невъзможност за самообслужване.

2. Провеждане на специализирани обучения на екипите и супервизия, включително обучения във връзка с въвеждането на нови методологии за оценка на потребностите.

3. Развитие и предоставяне на иновативни дистанционни услуги – телекеър, включително осигуряване на специализирано оборудване за тяхното предоставяне (при необходимост).
Услугите  ще се предоставят почасово на базата на идентифицираните нужди на лицата от целевата група, в резултат на извършена оценка на индивидуалните потребности и подбор на потребителите. Предоставянето на иновативни здравно-социални услуги ще бъде за период от 24 месеца, като дейностите следва да приключат не по-късно от 31.12.2026 г.

Всяко проектно предложение задължително следва да включва Дейности 1 и 2. Тези дейности са дефинирани като услуги от общ икономически интерес (УОИИ) и дейността по изпълнението им трябва да е възложена чрез съответен акт на възлагане. Предоставянето на услугата може да се възложи на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска администрация, като услугата се възлага от Общинския съвет чрез кмета на общината. Максималната стойност за предоставянето на УОИИ за едно лице е 9,68 лв. за 1 час услуга. 
Дейност 3 не е част от компенсацията за УОИИ и максималната стойност за предоставянето на дистанционни услуги – телекеър за едно лице е 9000 лв. за 24 месеца. За предоставянето на Дейност 3 задължително се избира външен изпълнител по реда на ЗОП. 

В приложената към указанията Таблица „Разпределение на финансиране и потребители“ посоченият общ брой часове за предоставяне на иновативни здравно-социални услуги за община Крумовград е 29 780 ч. за 24 месеца, като предвидените средства са в размер на 333 270,40 лв. за проектно предложение, включващо Дейности 1, 2 и 3 и 288 270,40 лв. - за проектно предложение включващо само Дейности 1 и 2. Броят на потребителите, на база на който са изчислени средствата са: 36 потребители за дейност 1 и 5 потребители за дейност 3.
За да не се допусне прекъсване на предоставяните по процедура „Грижа в дома“ здравно-социални услуги на допустимите по настоящата операция целеви групи е необходимо във срок до 15.01.2025 г., кандидатът да представи препис от Решение на Общински съвет за даване на съгласие за кандидатстване по процедура BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“ и препис от Решение на Общински съвет за възлагане предоставянето на УОИИ.
Във връзка с гореизложеното, на основание чл. 21, ал. 1, т. 23 и ал. 2 от ЗМСМА, предлагам на Общински съвет - Крумовград да вземе следното

Р Е Ш Е Н И Е :

1. Дава съгласие Община Крумовград да кандидатства по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. с проектно предложение.

2. Възлага на Кмета на Община Крумовград да осъществи всички необходими действия за подготовка и подаване на проектното предложение.

3. Възлага предоставянето на интегрирани здравно-социални услуги по процедура „Иновативни здравно-социални услуги“ по Програма „Развитие на човешките ресурси” 2021-2027 г. на Дирекция „Образование и социални дейности“ и дирекция „Национални и европейски програми и проекти“ за срок от 24 месеца, считано от датата на издаване на акта за възлагане на услугата от общ икономически интерес.
4. Възлага на Кмета на Община Крумовград да издаде Акта за възлагане на интегрирани здравно-социални услуги, като услуги от общ икономически интерес /УОИИ/, при спазване на изискванията на Решение на Комисията от 20 декември 2011 г. относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга. Актът за възлагане трябва да съдържа задължителните реквизити по чл. 4 от Решение 2012/21/ЕС.

